བོད་རྒྱལ་ཐོག་མ་གཉའ་ཁྲི་བཙན་པོས་གཤེན་ནམ་མཁའ་སྣང་བའི་འདོག་ཅན་ལ་སྤྱི་སྤུངས་གཡུང་དྲུང་བོན་སྐོར་ཞུས་ནས་སྤྱོད།དེའི་སྲས་མུ་ཁྲིའི་སྤྱི་སྤུང་བོན་རྣམས་ཟབ་པར་དགོན་ནས་གླེགས་བམ་རྣམ་བསེའི་སྒྲོམ་བུར་སྦས་པ་སོགས་ལ་གཞིག་ནས།བོད་རྒྱལ་གནམ་གྱི་ཁྲི་བདུན་ནས་གྲི་གུམ་གྱི་ཚེ་སྟོད་ཡན་ཆད་དུ་བོན་གྱི་གསུང་རབ་རྣམས་གླེགས་བམ་ཡི་གེའི་ལམ་ན་དྲངས་པ་ཤ་སྟག་ཡིན་པ་སོ།བོད་རྒྱལ་བརྒྱད་པ་གྲི་གུམ་གྱི་དུས་སུ་བོན་རེ་ཞིག་སྣུབ་པས།བོན་གྱི་གཤེན་པོ་རྣམས་ཀྱིས་གོང་གི་བོན་དཔེ་དང་གླེགས་བམ་རྣམས་ཤོག་བྲིལ་བྱས་ནས་གཏེར་དུ་སྦས་པ་དང་།ཤོག་བྲིལ་རྣམ་ཀྱི་ཁ་དོག་དང་ཚད་གཞི་ཡིག་འཕྲིན་སོགས་གཏེར་སྦས་འགྲེལ་ཡིག་དང་གཏེར་རྟགས་རི་མོ་བཅས་ད་ལྟའི་དཔེ་རྙིང་རྣམས་སུ་གསལ་པོར་འཁོད་ཡོད་པ་སྟེ།སྤ་གྲོའི་དུང་ཤོག་འབྲི་འཚམ་ཤོག་སེར་ཟང་ཟང་གི་མཚར་ཤོག་སོགས་ཡོད་སྟེ།དཔེར་ན་ཞལ་བཟང་བྲག་ནས།ཤོག་དྲིལ་དམར་སྐྱ་མདའ་ཚད་གཅིག་ལ།ཞེང་ལ་སོར་བརྒྱད་ཡོད་པ་ལ།སྔ་གཏོ་ལ་ཡིག་ཕྲེང་བཞི་བཅུ་ཞེ་གསུམ།ཕྱི་ལྟོ་ལ་བརྒྱ་དང་སུམ་ཅུ་རྩ་གསུམ་ཡོད་པ་ལ།ཞལ་བཤུས་པ་ལ་དག་པར་གཏུགས་སོ་ཞེས་པ་སོགས་ལས་གསལ།